#MeToo: 'ਸਰੀਰਕ ਸ਼ੋਸ਼ਣ ਬਾਰੇ ਖੁੱਲ੍ਹ ਕੇ ਬੋਲਣ 'ਚ ਕੋਈ ਸ਼ਰਮ ਨਹੀਂ'\n'ਦਿ ਵਾਇਰ' ਸਮਾਚਾਰ ਵੈੱਬਸਾਈਟ ਵਿੱਚ ਰਿਪੋਰਟ ਅਨੂ ਭੂਅਨ ਉਨ੍ਹਾਂ ਔਰਤਾਂ ਵਿੱਚੋਂ ਹੈ ਜਿਨ੍ਹਾਂ ਨੇ ਸੋਸ਼ਲ ਮੀਡੀਆ ਉੱਤੇ ਆਪਣੇ ਸਰੀਰਸ ਸ਼ੋਸ਼ਣ ਦੇ ਤਜ਼ਰਬੇ ਲਿਖਣੇ ਸ਼ੁਰੂ ਕਰ ਦਿੱਤੇ ਹਨ

'ਦਿ ਵਾਇਰ' ਸਮਾਚਾਰ ਵੈੱਬਸਾਈਟ ਵਿੱਚ ਰਿਪੋਰਟਰ ਅਨੂ ਭੂਅਨ ਉਨ੍ਹਾਂ ਔਰਤਾਂ ਵਿੱਚੋਂ ਹੈ ਜਿਨ੍ਹਾਂ ਨੇ ਸੋਸ਼ਲ ਮੀਡੀਆ ਉੱਤੇ ਆਪਣੇ ਸਰੀਰਕ ਸ਼ੋਸ਼ਣ ਦੇ ਤਜ਼ਰਬੇ ਲਿਖਣੇ ਸ਼ੁਰੂ ਕਰ ਦਿੱਤੇ ਹਨ।

ਸਰੀਰਕ ਸ਼ੋਸ਼ਣ, ਮਤਲਬ ਕਿਸੇ ਦੇ ਨਾਂਹ ਕਰਨ ਦੇ ਬਾਵਜੂਦ ਉਸ ਨੂੰ ਛੂਹਣਾ, ਛੂਹਣ ਦੀ ਕੋਸ਼ਿਸ਼ ਕਰਨਾ, ਸਰੀਰਕ ਸਬੰਧ ਬਣਾਉਣ ਦੀ ਮੰਗ ਕਰਨਾ, ਸੈਕਸੁਅਲ ਭਾਸ਼ਾ ਵਾਲੀ ਟਿੱਪਣੀ ਕਰਨਾ, ਪੋਰਨੋਗ੍ਰਾਫ਼ੀ ਦਿਖਾਉਣਾ ਜਾਂ ਕਹੇ-ਅਣਕਹੇ ਤਰੀਕੇ ਨਾਲ ਬਿਨਾਂ ਸਹਿਮਤੀ ਦੇ ਸੈਕਸੁਅਲ ਵਿਹਾਰ ਕਰਨਾ। 

ਇਹ ਵੀ ਪੜ੍ਹੋ:

ਇਹ ਭਾਰਤ ਵਿੱਚ ਕਿੰਨਾ ਆਮ ਹੋ ਚੁੱਕਾ ਹੈ, ਕਿੰਨੀਆਂ ਔਰਤਾਂ ਨਾਲ ਨਿੱਜੀ ਪੱਧਰ 'ਤੇ ਜਾਂ ਕੰਮ ਵਾਲੀ ਥਾਂ ਉੱਤੇ ਹੋ ਰਿਹਾ ਹੈ ਅਤੇ ਇਸ 'ਤੇ ਕਿੰਨੀ ਚੁੱਪੀ ਹੈ, ਇਹ ਸਭ ਸ਼ੁੱਕਰਵਾਰ ਨੂੰ ਸੋਸ਼ਲ ਮੀਡੀਆ ਉੱਤੇ #MeToo ਦੇ ਨਾਲ ਆਏ ਟਵੀਟਸ ਦੇ ਹੜ੍ਹ ਵਿੱਚ ਦੇਖਣ ਨੂੰ ਮਿਲਿਆ। 

ਅਦਾਕਾਰ ਤਨੁਸ਼੍ਰੀ ਦੱਤਾ ਨੇ ਨਾਨਾ ਪਾਟੇਕਰ 'ਤੇ ਇਲਜ਼ਾਮ ਲਗਾਉਣ ਅਤੇ ਕਈ ਔਰਤਾਂ ਦੇ ਕੌਮਿਕ ਕਲਾਕਾਰ ਉਤਸਵ ਚੱਕਰਵਰਤੀ ਵੱਲੋਂ ਸਰੀਰਕ ਸ਼ੋਸ਼ਣ ਉੱਤੇ ਬੋਲਣ ਤੋਂ ਬਾਅਦ ਅਜਿਹੀਆਂ ਕਈ ਹੋਰ ਆਵਾਜ਼ਾਂ ਸੋਸ਼ਲ ਮੀਡੀਆ 'ਤੇ ਬੁਲੰਦ ਹੋਣ ਲੱਗੀਆਂ।

ਪੱਤਰਕਾਰਤਾ ਜਗਤ ਤੋਂ ਉੱਠੀਆਂ ਆਵਾਜ਼ਾਂ

ਇਨ੍ਹਾਂ ਵਿੱਚੋਂ ਜ਼ਿਆਦਾਤਰ ਆਵਾਜ਼ਾਂ ਪੱਤਰਕਾਰਤਾ ਜਗਤ ਤੋਂ ਉੱਠੀਆਂ ਹਨ। ਕਈ ਔਰਤਾਂ ਨੇ ਮਰਦਾਂ ਦੇ ਨਾਮ ਲੈ ਕੇ ਲਿਖਿਆ ਤਾਂ ਕਈਆਂ ਨੇ ਬਿਨਾਂ ਨਾਮ ਲਏ।

ਕੁਝ ਘਟਨਾਵਾਂ ਕੰਮ ਵਾਲੀਆਂ ਥਾਵਾਂ 'ਤੇ ਬਿਨਾਂ ਸਹਿਮਤੀ ਨਾਲ ਕੀਤੇ ਸੈਕਸੁਅਲ ਵਿਹਾਰ ਦੇ ਬਾਰੇ ਸਨ। ਕਈ ਸਰੀਰਕ ਸਬੰਧ ਬਣਾਉਣ ਦੀ ਮੰਗ ਬਾਰੇ ਅਤੇ ਕਈ ਪੋਰਨੋਗ੍ਰਾਫ਼ੀ ਦਿਖਾਉਣ ਬਾਰੇ।

ਕਈ ਨਾਲ ਕੰਮ ਕਰਨ ਵਾਲੇ ਮਰਦਾਂ ਜਾਂ ਬੌਸ ਦੇ ਗ਼ਲਤ ਵਿਹਾਰ ਬਾਰੇ ਸੀ।

ਅਦਾਕਾਰ ਤਨੁਸ਼੍ਰੀ ਦੱਤਾ ਨੇ ਨਾਨਾ ਪਾਟੇਕਰ 'ਤੇ ਇਲਜ਼ਾਮ ਲਗਾਉਣ ਅਤੇ ਕਈ ਔਰਤਾਂ ਦੇ ਕੌਮਿਕ ਕਲਾਕਾਰ ਉਤਸਵ ਚੱਕਰਵਰਤੀ ਵੱਲੋਂ ਸਰੀਰਕ ਸ਼ੋਸ਼ਣ ਉੱਤੇ ਬੋਲਣ ਤੋਂ ਬਾਅਦ ਅਜਿਹੀਆਂ ਕਈ ਹੋਰ ਆਵਾਜ਼ਾਂ ਸੋਸ਼ਲ ਮੀਡੀਆ 'ਤੇ ਬੁਲੰਦ ਹੋਣ ਲੱਗੀਆਂ

ਇਨ੍ਹਾਂ ਵਿੱਚ, ਇੱਕ ਤਰ੍ਹਾਂ ਦਾ ਗੁੱਸਾ ਵੀ ਦਿਖਿਆ ਅਤੇ ਆਪਣੀ ਗੱਲ ਕਹਿਣ ਦਾ ਬੇਖੌਫ਼ ਅੰਦਾਜ਼ ਵੀ ਨਜ਼ਰ ਆਇਆ।

ਅਨੂ ਨੇ ਬਿਜ਼ਨੈਸ ਸਟੈਂਡਰਡ ਅਖ਼ਬਾਰ ਦੇ ਪੱਤਰਕਾਰ ਮੇਅੰਕ ਜੈਨ ਦਾ ਨਾਮ ਲੈ ਕੇ ਆਪਣੇ ਟਵੀਟ ਵਿੱਚ ਲਿਖਿਆ ਕਿ ਉਨ੍ਹਾਂ ਨੇ ਉਨ੍ਹਾਂ ਨਾਲ ਸੈਕਸ ਕਰਨ ਦੀ ਮੰਗ ਕੀਤੀ ਸੀ ਕਿਉਂਕਿ ਉਨ੍ਹਾਂ ਨੂੰ ਲੱਗਿਆ ਕਿ ਅਨੂ 'ਉਸ ਟਾਈਪ ਦੀ ਕੁੜੀ ਹੈ' ਜਿਸ ਕਾਰਨ ਅਨੂ ਇਹ ਸੋਚਦੀ ਰਹੀ ਕਿ ਕੀ ਉਹ ਸੱਚਮੁੱਚ ਉਸ ਤਰ੍ਹਾਂ ਦੀ ਹੈ।

ਅਨੂ ਨੇ ਅਜਿਹਾ ਲਿਖਣ ਤੋਂ ਬਾਅਦ 'ਫੇਮੀਨੀਜ਼ਮਿੰਡੀਆ' ਨਾਮ ਦੀ ਵੈੱਬਸਾਈਟ ਚਲਾਉਣ ਵਾਲੀ ਜਪਲੀਨ ਪਸਰੀਚਾ ਸਮੇਤ ਕਈ ਹੋਰ ਔਰਤਾਂ ਨੇ ਜੈਨ ਖ਼ਿਲਾਫ਼ ਪਿਛਲੇ ਕੁਝ ਸਾਲਾਂ ਵਿੱਚ ਅਜਿਹੇ ਵਿਹਾਰ ਦੇ ਕਈ ਇਲਜ਼ਾਮ ਲਗਾਏ।

ਇਸ ਵਿਚਾਲੇ ਆਨਲਾਈਨ ਸਮਾਚਾਰ...\n\ntl;dr:
"ਆਪਣੇ ਨਾਲ ਹੋਏ ਸਰੀਰਕ ਸ਼ੋਸ਼ਣ ਬਾਰੇ ਖੁੱਲ੍ਹ ਕੇ ਬੋਲਣ ਵਿੱਚ ਕੋਈ ਸ਼ਰਮ ਨਹੀਂ ਹੈ, ਸਗੋਂ ਮੈਨੂੰ ਲੱਗਿਆ ਕਿ ਇਹ ਮੇਰੀ ਬੋਲਣ ਨਾਲ ਜੋ ਸ਼ਰਮ ਅਤੇ ਪਛਤਾਵਾ - ਕਿ ਕੀ ਇਹ ਮੇਰੀ ਗ਼ਲਤੀ ਨਾਲ ਤਾਂ ਨਹੀਂ ਹੋਇਆ ਸੀ - ਜਿਸ ਨੂੰ ਮੈਂ ਆਪਣੇ ਅੰਦਰ ਮਹਿਸੂਸ ਕਰਦੀ ਰਹੀ ਸੀ ਉਸ ਵਿੱਚੋਂ ਨਿਕਲ ਸਕਾਂਗੀ ਅਤੇ ਜਿਸ ਨੂੰ ਸ਼ਰਮਿੰਦਾ ਹੋਣਾ ਚਾਹੀਦਾ ਹੈ ਉਸ ਨੂੰ ਸਮਾਜ ਦੀ ਨਜ਼ਰ ਵਿੱਚ ਲਿਆ ਸਕਾਂਗੀ।"